รายงานการประชุมสภาเทศบาลตำบลป่าโมก

สมัยวิสามัญ สมัยที่ 1 ประจำปี 2563

วันอังคารที่ 17 มีนาคม 2563 เวลา ๑๐.๐๐ น.

ณ ห้องประชุมสภาเทศบาลตำบลป่าโมก

……………………………

# ผู้เข้าประชุม

 ๑. พันเอกอำนวย ต้องประสงค์ ประธานสภาเทศบาล

๒. นายมนู สังข์ศิริ รองประธานสภาเทศบาล

๓. นายพยนต์ ชุนหจันทร์ สมาชิกสภาเทศบาล

4. นายศรีวิชัย สุขสะอาด สมาชิกสภาเทศบาล

5. นางสาวมาลัย บุญประดับ สมาชิกสภาเทศบาล

 6. นางอรุณี กล่อมกูล สมาชิกสภาเทศบาล

7. นายบำรุง แย้มนิยม สมาชิกสภาเทศบาล

 8. นายฉลวย กระจ่างจิตร์ สมาชิกสภาเทศบาล

 9. นายสุพจน์ ฉัตร์เงิน สมาชิกสภาเทศบาล

 10. นางสาวชนากานต์ แป้งนวล สมาชิกสภาเทศบาล

 11. นายอารยัน จำนงค์วุฒิ สมาชิกสภาเทศบาล

 12. นายเอนก เล็กนิคม สมาชิกสภาเทศบาล

๑3. นายสุพล เรืองฤทธิ์ เลขานุการสภาเทศบาล

# ผู้เข้าร่วมประชุม

 ๑. นายสมศักดิ์ ชื่นนิยม นายกเทศมนตรี

 ๒. นายกล้าณรงค์ เชื้อบุญมี รองนายกเทศมนตรี

 3. นางสาวกนกวรรณ ชื่นนิยม รองนายกเทศมนตรี

 4. นายยงยุทธ สุดใจ เลขานุการนายกเทศมนตรี

 5. นายธานินทร์ สินธุประสิทธิ์ หัวหน้าสำนักปลัดเทศบาล

6. นางจีรนันท์ วุ่นวงศ์ ผู้อำนวยการกองคลัง

 7. นายสมชัย สุนทรเมฆินทร์ ผู้อำนวยการโรงเรียนเทศบาลวัดแสนสุข

 8. นายวรพล อยู่มั่น ผู้อำนวยการโรงเรียนชุมชนเทศบาลวัดปาโมกข์

 9. นายสุเทพ กลิ้งกลม รก.ผู้อำนวยการโรงเรียนเทศบาลวัดพินิจธรรมสาร

 10. นางฬิยาภร อยู่มั่น รก.ผู้อำนวยการโรงเรียนเทศบาลวัดอัมพวัน

 11. นางสาวจีรภา สุขคำ ผู้จัดการสถานธนานุบาล

 12. นางสาวสีนวล สุ่มประเสริฐ รก.ผู้อำนวยการโรงเรียนเทศบาลวัดแจ้ง

 13. นางพเยาว์ เจริญสันต์ ผู้อำนวยการโรงเรียนเทศบาลวัดโบสถ์วรดิตถ์

 14. นายอุปถัมภ์ เข็มทอง หัวหน้างานป้องกันฯ

 15. นายทัดไช สุขประเสริฐ วิศวกรโยธาชำนาญการ

 16. นายสิงหา ชื่นนิยม นายช่างโยธาชำนาญงาน

17. นางสาวสุวรรณา วัชรอาภาไพบูลย์ ผู้อำนวยการกองการศึกษา

18.นางเกณิกา .../2

2

 18. นางเกณิกา เสือหัน หัวหน้าฝ่ายอำนวยการ

 19. นางสาวพัชราลัย ยิ้มละม้าย ผู้ช่วยเจ้าพนักงานการเงินและบัญชี

 20. นางจิรฐา โชติธนะภัทร เจ้าพนักงานธุรการชำนาญงาน

 21. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

 22. นางประภาพรรณ กลีบกลาง เจ้าพนักงานธุรการปฏิบัติงาน

# ผู้ไม่เข้าร่วมประชุม นายกรรมาธิการ จิตตะมาก ที่ปรึกษานายกเทศมนตรี

ผู้เข้าร่วมรับฟังการประชุม

 1. ร้อยตำรวจเอกพยัพ จันทรังษี รองสารวัตรปราบปรามสถานีตำรวจภูธรป่าโมก

2. นายสุรินทร์ รัตนพันธ์ ปลัดอำเภอหัวหน้ากลุ่มงานบริหารงานปกครอง

เริ่มประชุมเวลา 10.00 น.

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมกครบองค์ประชุมแล้ว ขอกราบเรียนเชิญท่านประธานสภาเทศบาลจุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

 พันเอกอำนวย ต้องประสงค์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 ท่าน ผมขอเปิดประชุมสภาเทศบาลตำบลป่าโมก สมัยวิสามัญ สมัยที่ 1 ประจำปี 2563 ขอเชิญท่านปลัดเทศบาลในฐานะเลขานุการสภาเทศบาลอ่านประกาศอำเภอป่าโมก เรื่อง เรียกประชุมสภาเทศบาล สมัยวิสามัญ สมัยที่ 1/2563 ขอเชิญครับ

 นายสุพล เรืองฤทธิ์ ปลัดเทศบาล/เลขานุการสภาเทศบาล

ประกาศอำเภอป่าโมก

เรื่อง เรียกประชุมสภาเทศบาล สมัยวิสามัญ สมัยที่ 1/2563

 ………………………………….

 ด้วยสภาเทศบาลตำบลป่าโมก ขอเปิดประชุมสภาเทศบาลตำบลป่าโมก สมัยวิสามัญ สมัยที่ ๑/2563 เพื่อพิจารณาเรื่องการขออนุมัติใช้จ่ายเงินสะสมของกิจการประปา และเรื่องอื่น ๆ ตามอำนาจหน้าที่ โดยกำหนดสมัยประชุม ระหว่างวันที่ 11 – 25 มีนาคม 2563 รวม 15 วัน

 อาศัยอำนาจตามความในมาตรา ๒๖ แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม และข้อ ๓๖ แห่งระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม การพิจารณาเรียกประชุมสภาเทศบาลสมัยวิสามัญ และการเปิดสมัยประชุมสภาเทศบาลสมัยวิสามัญ เป็นอำนาจของผู้ว่าราชการจังหวัด เนื่องจากผู้ว่าราชการจังหวัดอ่างทอง ได้มีคำสั่งจังหวัดอ่างทอง ที่ 1996/2559 ลงวันที่ 7 ตุลาคม 2559 มอบอำนาจให้นายอำเภอเรียกประชุมสภาเทศบาล สมัยวิสามัญ ดังนั้น อำเภอจึงออกประกาศเรียกประชุมสภาเทศบาลตำบลป่าโมก สมัยวิสามัญ สมัยที่ ๑/2563 มีกำหนด 15 วัน ตั้งแต่วันที่ 11 – 25 มีนาคม 2563

 จึงประกาศให้ทราบโดยทั่วกัน

#  ประกาศ ณ วันที่ 5 เดือน มีนาคม พ.ศ. 2563

 เบญจวรรณ ฟักแก้ว

 (นางสาวเบญจวรรณ ฟักแก้ว)

 นายอำเภอป่าโมก ปฏิบัติราชการแทน

 ผู้ว่าราชการจังหวัดอ่างทอง

พันเอกอำนวย .../3

 พันเอกอำนวย ต้องประสงค์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

3

**ระเบียบวาระที่ ๑** **เรื่อง ที่ประธานจะแจ้งให้ที่ประชุมทราบ**

 พันเอกอำนวย ต้องประสงค์ ประธานสภาเทศบาล ผมมีเรื่องที่จะแจ้งให้ที่ประชุมทราบ คือ

 **เรื่องแรก** ผมขอขอบพระคุณท่านร้อยตำรวจเอกพยัพ จันทรังษี รองสารวัตรปราบปรามสถานีตำรวจ ภูธรป่าโมก และท่านนายสุรินทร์ รัตนพันธ์ ปลัดอำเภอหัวหน้ากลุ่มงานบริหารงานปกครอง ที่ได้ให้เกียรติมาร่วมรับฟังการประชุมสภาเทศบาลของเรา

 **เรื่องที่สอง** ขณะนี้ประเทศของเรามีปัญหาเรื่องโรคระบาด Covid-19 เป็นอย่างมาก แต่ยังไม่ร้ายแรงเท่าต่างประเทศ สำหรับในเขตเทศบาลของเราควรจะประชาสัมพันธ์ข่าวนี้ให้ได้รับทราบโดยทั่วกัน เพื่อเป็นการป้องกันมิให้เชื้อตัวนี้เข้ามาในเขตชุมชนของเรา จากการติดตามข่าวการอุบัติของเชื้อตัวนี้ทำให้วิถีชีวิตคนทั้งโลกเปลี่ยนไป เช่น การทักทายกันในต่างประเทศจะใช้วิธีจับมือ หอมแก้ม หรือจูบกัน แต่ในบางประเทศที่เห็นมีการเปลี่ยนแปลงไปเป็นการพนมไหว้แบบไทยทักทายกัน ซึ่งเป็นการลดการกระจายเชื้อไวรัสตัวนี้ลงได้นะครับ ดังนั้น การทักทายกันด้วยการพนมมือไหว้แบบไทย ๆ ดีที่สุด และถ้าทุกคนในเขตเทศบาลของเรามีการปฏิบัติตัวตามประกาศของทางราชการ เช่น รับประทานอาหารร้อน ๆ ทานอาหารร่วมกันใช้ช้อนกลาง และล้างมือบ่อยๆ กับเวลาออกไปนอกสถานที่ก็ใช้หน้ากากอนามัยปิดปากเสีย ก็จะป้องกันการแพร่เชื้อนี้เข้ามาได้ จึงขอแจ้ง ให้ที่ประชุมทราบ กับขอภาวนาให้ทุกท่านและครอบครัวรักษาสุขภาพรอดพ้นจากโรคนี้นะครับ ขอบคุณครับ

 **ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาล สมัยสามัญ สมัยแรก ประจำปี 2563 เมื่อวันที่ 24 กุมภาพันธ์ 2563**

 พันเอกอำนวย ต้องประสงค์ ประธานสภาเทศบาล รายงานการประชุมสภาเทศบาลตำบลป่าโมก สมัยสามัญ สมัยแรก ประจำปี 2563 เมื่อวันที่ 24 กุมภาพันธ์ 2563 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

 สมาชิกท่านใดรับรองรายงานการประชุมสภาเทศบาลตำบลป่าโมก สมัยสามัญ สมัยแรก ประจำปี 2563 เมื่อวันที่ 24 กุมภาพันธ์ 2563 ขอความกรุณายกมือครับ สมาชิกรับรอง 11 ท่าน

 สมาชิกไม่รับรอง ไม่มีนะครับ

 **ที่ประชุม มีมติรับรองรายงานการประชุมสภาเทศบาลตำบลป่าโมก สมัยสามัญ สมัยแรก**

 **ประจำปี 2563 เมื่อวันที่ 24 กุมภาพันธ์ 2563**

**ระเบียบวาระที่ 3 เรื่อง ญัตติ**

 **3.1 เรื่อง ขออนุมัติใช้จ่ายเงินสะสมของกิจการประปาเทศบาลตำบลป่าโมก เพื่อซ่อมแซมท่อจ่ายน้ำประปาที่ชำรุด**

 พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอญัตติ

 นายสมศักดิ์ ชื่นนิยม นายกเทศมนตรี กราบเรียนท่านประธานสภาที่เคารพและท่านสมาชิกผู้ทรงเกียรติ ผมขออนุญาตมอบให้ นายกล้าณรงค์ เชื้อบุญมี รองนายกเทศมนตรี เป็นผู้แถลงญัตติครับ

 พันเอกอำนวย ต้องประสงค์ ประธานสภาเทศบาล อนุญาตครับ

 นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ กระผมขอเสนอญัตติเรื่องขออนุมัติใช้จ่ายเงินสะสมกิจการประปาเทศบาลตำบลป่าโมกเพื่อซ่อมแซมท่อส่งน้ำประปาจากหอถังสูงลงเชื่อมต่อท่อเมนจ่ายน้ำประปา ขนาดท่อเหล็กเส้นผ่านศูนย์กลาง 12 นิ้วฟุต ยาวประมาณ 16-18 เมตร อันเนื่องมาจากท่อส่งน้ำจากหอถังสูงนี้เกิดความชำรุดเป็นสนิมขุม

ตลอดความยาว .../4

4

ตลอดความยาวเส้นท่อและมีรอยปริแยกอย่างมาก บริเวณห้องเก็บของใต้หอถังสูง หากไม่เร่งดำเนินการซ่อมแซมแก้ไข อาจเกิดปัญหาในการผลิตจำหน่ายน้ำประปาฝั่งตำบลบางปลากดได้

 ด้วยเทศบาลตำบลป่าโมก ได้ประกอบกิจการน้ำประปาบาดาลมา ๔o ปี โดยสร้างหอถังขนาดความจุ 120 ลบ.ม.ที่บริเวณวัดแจ้งจำหน่ายน้ำประปาในเขตเทศบาลตั้งแต่วัดแสนสุขจนถึงปากคลองบ้านสายทองมีผู้ใช้น้ำประปาประมาณ ๘๖๖ ราย

 เนื่องจากงบประมาณการซ่อมแซมมีไม่เพียงพอกับการใช้จ่ายในการแก้ไขซ่อมแซม จึงจำเป็นที่จะต้องขอใช้จ่ายเงินสะสม กิจการประปา จำนวนเงิน ๓๕0,000 บาท (สามแสนห้าหมื่นบาทถ้วน)

 โดยยอดเงินสะสมกิจการประปาเทศบาลตำบลป่าโมก ซึ่งสามารถนำไปใช้จ่ายได้ ตามรายงานงบแสดงฐานะการเงิน ณ วันที่ ๒๘ กุมภาพันธ์ ๒๕๖๓ ของกิจการประปาเทศบาลตำบลป่าโมกที่แนบมาพร้อมนี้

 เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ ๔) พ.ศ. ๒๕๖๑ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

 (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับ ด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครอง ส่วนท้องถิ่น หรือตามที่กฎหมายกำหนด

 (2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

 (3) เมื่อได้รับอนุมัติให้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้

ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

 ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำ และกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลังและเสถียรภาพในระยะยาว

 จึงเรียนมาเพื่อโปรดพิจารณาอนุมัติต่อไป

  ขอแสดงความนับถือ

  สมศักดิ์ ชื่นนิยม

  (นายสมศักดิ์ ชื่นนิยม)

  นายกเทศมนตรีตำบลป่าโมก

 พันเอกอำนวย ต้องประสงค์ ประธานสภาเทศบาล ขอบคุณครับ ตามที่ท่านกล้าณรงค์ เชื้อบุญมี รองนายกเทศมนตรี เสนอญัตติมานี้ มีสมาชิกท่านใดจะอภิปรายหรือซักถามหรือไม่ เชิญครับ

 นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาที่เคารพและท่านสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาล เขต 1 ผมขออนุญาตให้ผู้บริหารชี้แจงผลการดำเนินงานของการประปาวัดแจ้งว่าในรอบปีที่ผ่านมามีผลกำไรเท่าไหร่ให้สมาชิกได้รับทราบด้วยครับ

พันเอกอำนวย .../5

5

 พันเอกอำนวย ต้องประสงค์ ประธานสภาเทศบาล ขอเชิญฝ่ายบริหารชี้แจงด้วยครับ

 นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ ท่านสมาชิก

ผู้ทรงเกียรติ กระผมขอนำเสนอตั้งแต่เดือนตุลาคม 2562 ปีงบประมาณ 2563 ดังนี้

 เดือนตุลาคม 2562 มียอดรายได้ค่าน้ำที่เก็บได้ จำนวน 131,080 บาท

 มีรายจ่ายค่ากระแสไฟฟ้า จำนวน 59,341.17 บาท

 เดือนพฤศจิกายน 2562 มียอดรายได้ค่าน้ำที่เก็บได้ จำนวน 91,613 บาท

 มีรายจ่ายค่ากระแสไฟฟ้า จำนวน 62,141.57 บาท

 เดือนธันวาคม 2562 มียอดรายได้ค่าน้ำที่เก็บได้ จำนวน 112,399 บาท

 มีรายจ่ายค่ากระแสไฟฟ้า จำนวน 61,863.25 บาท

 เดือนมกราคม 2563 มียอดรายได้ค่าน้ำที่เก็บได้ จำนวน 127,079 บาท

 มีรายจ่ายค่ากระแสไฟฟ้า จำนวน 66,314.43 บาท

 เดือนกุมภาพันธ์ 2563 มียอดรายได้ค่าน้ำที่เก็บได้ จำนวน 150,644 บาท

 มีรายจ่ายค่ากระแสไฟฟ้า จำนวน 59,263.45 บาท

 ซึ่งรายได้และรายจ่ายนี้คิดแล้วไม่ได้หวังผลกำไร เพราะว่าค่าน้ำประปาที่เราเก็บจะแตกต่างจากราคาของการประปาส่วนภูมิภาค ในหน่วยแรกที่เราเก็บใน 10 หน่วยแรกเราเก็บ 3 บาท แต่ของการประปาส่วนภูมิภาค ในหน่วยแรกที่เก็บ 10.75 บาท เป็นกรณีบ้านอยู่อาศัยธรรมดา ถ้าเป็นบ้านประกอบธุรกิจ ขายอาหาร จะเริ่มต้นที่ 11 บาท ซึ่งที่เราทำตรงนี้เพื่อบริการประชาชนให้ได้รับความสะดวกสบาย แต่เดิมเราเก็บ 2 บาทตลอดไม่ว่าจะใช้น้ำกี่คิวก็เก็บ 2 บาท จนกระทั่งได้มีการปรับปรุงเมื่อประมาณปี 2548 ผมจะได้นำเสนอดังนี้

 ได้มีการปรับปรุงระบบการจำหน่ายน้ำประปาโดยคิดค่าน้ำโดยเปรียบเทียบจากหน่วยราชการส่วนท้องถิ่นที่ผลิตน้ำประปา ของเทศบาลตำบลป่าโมก เริ่มที่ 3 บาท

 10 คิวแรก คิดราคา 3 บาท

 11 – 30 คิว คิดราคา 4 บาท

 31 – 50 คิว คิดราคา 5 บาท

 51 – 70 คิว คิดราคา 6 บาท

 71 – 100 คิว คิดราคา 7 บาท

 101 คิวขึ้นไป คิดราคา 8 บาท

และกรณีที่เอาน้ำไปจำหน่ายคิดราคา 10 บาทครับ

 พันเอกอำนวย ต้องประสงค์ ประธานสภาเทศบาล ขอบคุณท่านกล้าณรงค์ครับ มีสมาชิกท่านใดจะสอบถามอีกไหมครับ

 นายบำรุง แย้มนิยม สมาชิกสภาเทศบาล ผมในนามของตัวแทนพี่น้องที่ใช้น้ำประปาฝั่งบางปลากด ขอขอบคุณท่านผู้บริหารเทศบาลที่เฝ้าระวังดูแลการผลิตน้ำประปาตลอด ทั้งอุปกรณ์ในการผลิตน้ำประปา ท่อที่เปลี่ยนเมื่อครั้งที่แล้วผมจำได้ว่า ท่อดูเหมือนมันบางๆ ในครั้งนี้ขอผู้บริหารว่า ท่อให้มันต้านทานสนิมให้มากกว่าครั้งที่แล้ว หากเราเปลี่ยนบ่อยๆ มันจะมีผลกระทบกับผู้ใช้ เพราะจะหยุดการใช้จ่ายไประยะหนึ่ง ขอบคุณครับ

 พันเอกอำนวย ต้องประสงค์ ประธานสภาเทศบาล มีท่านใดจะซักถามอีกไหมครับ เชิญครับ

นายกล้าณรงค์ .../6

6

 นายกล้าณรงค์ เชื้อบุญมี รองนายกเทศมนตรี ที่เปลี่ยนไปครั้งที่แล้วเป็นท่อส่งน้ำ เพราะครั้งที่แล้วเมื่อปี 2559 นั้น เครื่องสูบน้ำระบบเทอร์ไบน์ชำรุดไม่สามารถจะซ่อมได้ เราได้เปลี่ยนเป็นซับเมอร์สซิเบิ้ลปั๊มพร้อมทั้งเปลี่ยนท่อส่งน้ำประปาเป็นระบบสูบขึ้น ในครั้งนั้นความเสียหายของท่อจ่ายยังมีไม่มากนัก ในส่วนของที่อยู่ภายใต้เป็นห้องติดตัวถังนั้นเราไม่เข้าไปดู จนกระทั่งเมื่อเร็ว ๆนี้ ทางช่างของกิจการประปาได้เข้ามารายงานว่า ท่อเป็นสนิมมากเกรงว่าจะเกิดความเสียหาย เราได้ไปตรวจดูแล้วปรากฏว่าเสียหายมาก ถ้าไม่เร่งดำเนินการซ่อมแซมหากเกิดความเสียหายค่าใช้จ่ายจะสูงกว่านี้ จึงขอเปิดประชุมสมัยวิสามัญเพื่อขอใช้เงินสะสมของกิจการประปา เนื่องจากงบประมาณที่มีไม่เพียงพอครับ โดยท่อที่ใช้เปลี่ยนเป็นท่อเหล็กเหลี่ยม ทานแรงกดดันของน้ำประมาณ 120 คิวบิกเมตร หากท่อจากหอถังสูงเป็นท่อธรรมดาอาจจะไม่ทานแรงดันได้ และระบบข้อต่อต้องใช้ระบบที่มีลูกยางมีการขันน๊อตที่สมบูรณ์จึงจะทนทานได้ ที่เปลี่ยนท่ออันนี้ตั้งแต่ก่อสร้างถังสูงมาประมาณ 40 ปีที่แล้วยังไม่ได้มีการเปลี่ยนแปลงเลย

 พันเอกอำนวย ต้องประสงค์ ประธานสภาเทศบาล ท่อที่มีปัญหาเป็นท่ออันนี้เส้นเดียวและท่อเส้นอื่นไม่มีปัญหาใช่ไหมครับ

 นายกล้าณรงค์ เชื้อบุญมี รองนายกเทศมนตรี ในส่วนของความเสียหายที่เกิดขึ้นเราจะซ่อมเฉพาะส่วนนี้ ส่วนที่อยู่ใต้ดินถ้าเกิดความเสียหายก็คงต้องซ่อมเป็นช่วง ๆ ไป ค่าใช้จ่ายคงไม่มาก เพราะเราเดินท่อเมนใหม่จากหอถังเมื่อประมาณปี 2543 ผมนำเรียนเพิ่มเติมครับ ในขณะที่มีการเปลี่ยนท่อในการซ่อมครั้งนี้ จะมีการทำท่อสำรองเพื่อให้ใช้น้ำประปาชั่วคราว แต่กระแสน้ำอาจจะไหลอ่อน แต่ไม่เกิน 1 สัปดาห์ และเราก็จะประชาสัมพันธ์ให้ทางชุมชนได้ทราบโดยทำหนังสือแจ้งไปเพื่อจะได้เตรียมภาชนะรองรับน้ำ ในกรณีเช่นนี้หากมีความจำเป็นต้องใช้น้ำมาก ขอเรียนทางงานป้องกัน ฯ ได้เตรียมรองรับกรณีฉุกเฉินต่าง ๆ ไว้ด้วย

 พันเอกอำนวย ต้องประสงค์ ประธานสภาเทศบาล เชิญท่านชนากานต์ครับ

 นางสาวชนากานต์ แป้งนวล สมาชิกสภาเทศบาล เรื่องการประชาสัมพันธ์รบกวนทางเทศบาลช่วยนำรถออกประกาศให้ประชาชนได้รับทราบ เพราะชุมชนย่อยที่ 10 เสียงตามสายดังไปไม่ทั่วถึงปากคลองบ้านสาย ถ้าประชาชนต้องการน้ำก็ขอให้ทางเทศบาลนำน้ำไปแจกจ่ายให้กับประชาชนด้วย ขอบคุณค่ะ

 พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะอภิปรายอีกหรือไม่ เชิญครับ (ไม่มี) ถ้าไม่มีผมจะขอมติจากที่ประชุมนะครับ

 **สมาชิกท่านใดเห็นควรอนุมัติให้ใช้จ่ายเงินสะสมของกิจการประปาเทศบาลตำบลป่าโมก เพื่อซ่อมแซมท่อจ่ายน้ำประปาที่ชำรุด ตามที่ฝ่ายบริหารเสนอ กรุณาออกเสียงยกมือครับ (อนุมัติ 11 เสียง)**

 **สมาชิกไม่อนุมัติ ฯ ไม่มีนะครับ**

 **ที่ประชุม มีมติอนุมัติให้ใช้จ่ายเงินสะสมของกิจการประปาเทศบาลตำบลป่าโมก เพื่อซ่อมแซมท่อจ่ายน้ำประปาที่ชำรุด**

**ระเบียบวาระที่ 4 เรื่อง อื่น ๆ**

 **4.1 เรื่อง ตอบข้อซักถามของสมาชิกในการประชุมครั้งที่แล้ว**

พันเอกอำนวย ต้องประสงค์ ประธานสภาเทศบาล ในการประชุมสภาเทศบาล สมัยสามัญ สมัยแรก ประจำปี 2563 เมื่อวันที่ 24 กุมภาพันธ์ 2563 มีท่านสมาชิกเสนอแนะไว้ ดังนี้

 นายฉลวย กระจ่างจิตร์ สมาชิกสภาเทศบาล ได้เสนอแนะ 2 ข้อ คือ

 1. ขอให้แก้ไขปรับปรุงไหล่ทางโค้งคลองข่อยทางเข้าวัดเกตุ-วัดโบสถ์

 2. ขอให้เพิ่มเติมดินลูกรังริมแม่น้ำเจ้าพระยาท้ายวัดแจ้งที่ยังดำเนินการไม่ตลอด

 นายมนู สังข์ศิริ รองประธานสภาเทศบาล ได้เสนอแนะให้เจ้าหน้าที่ไปดำเนินการทำความสะอาดบริเวณริมถนนสายป่าโมก-ผักไห่ ที่มีการตัดกิ่งไม้ทิ้งไว้ กับขอให้ติดป้ายห้ามมิให้มีการทิ้งขยะไว้ด้วย

ทางฝ่ายบริหาร.../7

7

 ทางฝ่ายบริหารจะชี้แจงอะไรเพิ่มเติมหรือไม่ครับ เชิญครับ

 นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ ท่านสมาชิกผู้ทรงเกียรติ ที่ท่านสมาชิกได้ให้ข้อท้วงติงและให้คำแนะนำนั้น เราได้ปฏิบัติไว้เรียบร้อยแล้ว กรณีที่มีสิ่งใดที่จะแนะนำผู้บริหารเพิ่มเติมขอความกรุณาไม่ต้องรอสมัยประชุมสภาเทศบาล ให้โทรศัพท์มาหรือแจ้งโดยด่วนมาก็ได้

 **ที่ประชุม รับทราบ**

 **4.2** **เรื่อง ข้อเสนอแนะของสมาชิกสภาเทศบาล**

 พันเอกอำนวย ต้องประสงค์ ประธานสภาเทศบาล สมาชิกท่านใดมีข้อเสนอแนะฝ่ายบริหารขอเชิญครับ

 นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาที่เคารพ ท่านสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาล เขต 1 ผมมีข้อเสนอแนะเพื่อให้เทศบาลได้ดำเนินการ 2 เรื่อง คือ **เรื่องแรก** การปรับปรุงทางเข้าวัดอัมพวัน ในส่วนนี้ได้ดำเนินการไปบ้างแล้ว เกรงว่าจะชักช้าจึงนำเข้าสภา ซึ่งถนนได้ทำไว้ใหม่ทางเข้าวัดอัมพวันช่วงทางแยกเข้าซุ้มประตู ช่วงทางเลี้ยวซ้ายเลี้ยวขวา มุมเลี้ยวจะเป็นดินลูกรัง เวลารถเลี้ยวก็จะตะกรุยดินขึ้นมาบนถนน ในส่วนนี้ทางกรรมการวัดได้ร้องเรียนมาทางผม ขอให้ทางเทศบาลดูแลแก้ไขเป็นถนนราดยางทั้งทางซ้ายและขวา สำหรับ**เรื่องที่สอง** ทางเข้าคลองข่อยไปวัดโบสถ์-วัดเกตุ บริเวณโค้งหน้าบ้านนายอัมพร ช้างเทศ ซึ่งนายอัมพรได้เสียชีวิตไปแล้ว ตอนนี้เทศบาลได้นำดินไปลงเรียบร้อยแล้ว แต่ยังไม่ได้นำดินลูกรังไปลง เพราะหน้าฝนรถจะเลี้ยวไม่ได้รถจะติดหล่มได้ ขอเทศบาลช่วยดำเนินการแก้ไขด้วยครับ

 **ที่ประชุม รับทราบและรับไปดำเนินการตามที่สมาชิกแนะนำ**

 พันเอกอำนวย ต้องประสงค์ ประธานสภาเทศบาล สมาชิกท่านใดมีข้อเสนอแนะอีกไหมครับ

 นายสุพล เรืองฤทธิ์ ปลัดเทศบาล/เลขานุการสภาเทศบาล สำหรับวันที่ 27 มีนาคมเป็นวันเปิด-ปิดกีฬา ที่ประชุมสันนิบาตเมื่อวันศุกร์ที่แล้วมีมติให้เดินหน้าเหมือนเดิม แต่ละที่เขาก็ตรวจเช็คพนักงาน ลูกจ้างของเขาปลอดจากโควิด-19 มันจะเกี่ยวกับการเบิกจ่ายเงินของแต่ละเทศบาลเขาเบิกจ่ายเงินมาแล้ว ถ้างานไม่เดินหน้าต่อไป มีการคืนเงินมันค่อนข้างจะลำบาก ซึ่งทุกที่เขาก็ระวังเรื่องนี้อยู่แล้ว กีฬาของเราก็แข่งในที่เปิด คงไม่น่าจะมีปัญหาอะไร ผมก็หนักใจอยู่ผมไม่สามารถตัดสินใจคนเดียวได้ต้องอาศัยสันนิบาต ซึ่งสันนิบาตก็ยืนยันเหมือนเดิมว่า ให้เราดำเนินการต่อไป ก็ขอเชิญท่านสมาชิกร่วมพิธีเปิดและรับท่านประธานด้วย ส่วนของเราที่ประชุมเขาเสนอให้มีการเน้นเรื่องโควิด-19 เป็นการประชาสัมพันธ์ให้ประชาชนได้ทราบรับว่าโควิด-19 เราสามารถควบคุมดูแลตนเองได้ ตอนนี้กลุ่มที่เฝ้าระวังมีทั้งหมด 7 พันรายรวมทั้งผีน้อยด้วย ตรวจพบติดเชื้อแล้ว 114 ราย หายกลับบ้าน 41 ราย เสียชีวิต 1 ราย ประเทศไทยยังอยู่เฟส 2 สามารถที่จะควบคุมได้ เพราะฉะนั้นการบริโภคข่าวต่าง ๆ ต้องบริโภคข่าวในสิ่งที่เป็นข้อเท็จจริงที่เป็นของกระทรวงสาธารณสุขที่แถลงให้เราทราบ ก็ขอฝากพวกเราด้วยโดยเฉพาะท่านสมาชิกที่จะต้องดูแลลูกบ้านของตนเอง ต้องทำความเข้าใจกับลูกบ้านด้วย ในส่วนของการผลิตหน้ากากอนามัยเทศบาลกำลังเร่งดำเนินการเพื่อไปแจกจ่ายให้กับประชาชนในเขตเทศบาลประมาณ 7 พันกว่าชิ้น ตอนนี้ทางรัฐบาลให้ท้องถิ่นแจ้งทุกวันว่าได้เร่งดำเนินการผลิตหน้ากากอนามัยว่าดำเนินการไปถึงไหนแล้ว และกระทรวงมหาดไทยได้สั่งให้กรมส่งเสริมการปกครองท้องถิ่นให้ปิดศูนย์พัฒนาเด็กเล็ก โรงเรียน และกิจกรรมของโรงเรียนให้หยุดไปก่อน

 **ที่ประชุม รับทราบ**

พันเอกอำนวย .../8

8

 พันเอกอำนวย ต้องประสงค์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่น ๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณสมาชิกสภาเทศบาลทุกท่าน และขอปิดการประชุม สมัยวิสามัญ สมัยที่ 1 ประจำปี 2563 แต่เพียงเท่านี้ ขอบคุณครับ

เลิกประชุมเวลา ๑2.30 น.

 (ลงชื่อ) ผู้จดรายงานการประชุม

 (นางจิรฐา โชติธนะภัทร)

 เจ้าพนักงานธุรการชำนาญงาน

 (ลงชื่อ) ผู้ตรวจรายงานการประชุม

 (นายธานินทร์ สินธุประสิทธิ์)

 หัวหน้าสำนักปลัดเทศบาล

###  (ลงชื่อ) เลขานุการสภาเทศบาล

 (นายสุพล เรืองฤทธิ์)

### รายงาน

**การประชุมสภาเทศบาลตำบลป่าโมก**

**สมัยวิสามัญ สมัยที่ 1**

**ประจำปี 2563**

**วันอังคารที่ 17 มีนาคม ๒๕๖3**

**ณ ห้องประชุมสภาเทศบาลตำบลป่าโมก**